Luna trecută, Consiliul Județean Vâlcea a alocat suma de 410.000 lei către Primăria comunei Stoeneşti din fondul constituit potrivit prevederilor din Legea bugetului de stat pe anul 2024 pentru susţinerea programelor de dezvoltare locală, pentru susţinerea programelor de infrastructură care necesită cofinanţare locală, precum şi pentru cheltuielile de funcţionare, pe care unităţile administrativ teritoriale din judeţ, în mod justificat, nu le pot finanţa din veniturile proprii şi din sume defalcate din taxa pe valoarea adăugată pentru echilibrarea bugetelor locale. Prin Hotărârea nr. 21/2024, Consiliul local al comunei Stoeneşti a aprobat realizarea obiectivului de investiții „Modernizarea sistemului de iluminat public în comuna Stoenești, judeţul Vâlcea”, dar și elaborarea si realizarea studiului de fezabilitate, a proiectului tehnic de execuție, precum și aprobarea serviciilor de consultanță, in vederea finanțării din surse legal constituite (buget local, fonduri europene rambursabile, alte fonduri guvernamentale, AFM, etc.). În 2023, Primăria Stoeneşti a semnat contractul de finanțare pentru implementarea proiectului cu titlul „Dotarea cu mobilier, materiale didactice și echipamente digitale a unităților de învățământ preuniversitar și a unităților conexe”, finanțat în cadrul PNRR. Obiectivul principal al proiectului îl reprezintă dotarea cu mobilier, echipamente digitale materiale didactice și sportive a Școlii Gimnaziale Stoenești.
Web Design by DowMedia